section_heading: Zanimljivosti
paragraph_text: Hazenu je zaigrala kao učenica 6. razreda gimnazije. Jednom je rekla "''Naša nastavnica Ivana Hirschmann znala je završiti sat gimnastike veselom i živom igrom. U početku smo je zvali rukomet, a kasnije prihvatile ime hazena. Golove smo označile stalcima za skok uvis, na prsima smo nosile crvene ili plave kokarde.''" Budući da su učenice u slobodno vrijeme same dolazile na igralište, da bi se naigrale, Ivana Tomljenović svjedočila je kako su golove označavale vinogradarskim kolcima.